После повратка из Срема, Марко се истакао са својом четом и у борби с четницима на Малешевцима, на Мајевици. Ова борба је представљала слом четника на Мајевици, јер је убијено 128, рањено 160 и заробљено око 400 четника, међу којима и велики број њихових командира и команданата. Марко се са својим батаљоном истакао и у борби с усташама на Хан-Краму, почетком 1943. године, када је разбио једну усташку бојну коју је Анте Павелић одликовао за почињене злочине на Козари.